“ศบค.” พบผู้ติดเชื้อโควิดเพิ่ม 271 ราย ดันยอดป่วยสะสม 11,262 คน เสียชีวิตอีก 2
“ศบค.” พบผู้ติดเชื้อโควิดเพิ่ม 271 ราย ดันยอดป่วยสะสม 11,262 คน เสียชีวิตอีก 2 
“ศบค.” พบผู้ติดเชื้อโควิดเพิ่ม 271 ราย ดันยอดป่วยสะสม 11,262 คน เสียชีวิตอีก 2
14 ม.ค. 2564

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (14 ม.ค.64) ระบุพบผู้ป่วยยืนยันติดเชื้อรายใหม่ 271 ราย โดยเป็นผู้ติดเชื้อในประเทศ 259 ราย มาจากระบบเฝ้าระวังและระบบบริการฯ 78 ราย และจากการค้นหาผู้ติดเชื้อเชิงรุกในชุมชน 181 ราย ส่วนอีก 12 รายเป็นผู้ที่เดินทางมาจากต่างประเทศ
ทั้งนี้ ส่งผลให้จำนวนผู้ป่วยยืนยันสะสมในประเทศ ล่าสุดเพิ่มขึ้นเป็น 11,262 ราย แบ่งเป็นการติดเชื้อในประเทศ 9,050 ราย จากการตรวจคัดกรองเชิงรุก 3,187 ราย และเป็นผู้เดินทางมาจากต่างประเทศ 2,212 ราย อยู่ในสถานที่กักกันที่รัฐจัดให้ 1,629 ราย รักษาหายป่วยเพิ่ม 717 ราย รักษาหายแล้วรวม 7,660 ราย ยังรักษาอยู่ 3,533 ราย มีผู้เสียชีวิตเพิ่ม 2 ราย ทำให้จำนวนผู้เสียชีวิตสะสม เพิ่มขึ้นเป็น 69 ราย
สำหรับผู้เสียชีวิตรายที่ 68 เป็นชายชาวอังกฤษ อายุ 71 ปี เดินทางมาจากกรุงลอนดอน มีโรคประจำตัว เบาหวาน ไทรอยด์ มะเร็งปอด
ส่วนผู้เสียชีวิตรายที่ 69 เป็นชายไทย อายุ 53 ปี อาชีพรับจ้าง มีโรคประจำตัว เบาหวาน
